CARACTERUL FINALIST AL EDUCAȚIEI

FINALITĂȚILE EDUCAȚIEI

Finalitățile educației – orientările asumate la nivel de politică a educației în vederea

realizării activității de formare-dezvoltare a personalității umane conform anumitor valori

angajate în proiectarea sistemului și a procesului de învățământ

Educația reprezintă un sistem de acțiuni informativ-formative , desfășurate în mod

conștient și sistematic asupra subiectului uman în vederea transformării acestuia în

conformitate cu finalitățile educaționale urmărite.

Finalitățile educației se structurează pe 3 niveluri ierarhice: ideal educațional, scopuri educaționale, obiective educaționale.

•ideal educatio

•scopuri educationale

•obiective educationale

**Educația** nu este o activitate în sine și pentru sine, ci una care urmărește atingerea unor obiective specifice. O abordare adecvată și sistemică a fenomenului educațional nu poate fi realizată decât prin prisma intențiilor preconizate și a rezultatelor așteptate.

Sensul ultim al acțiunii educaționale înseamnă că în fiecare moment al dezvoltării sale, educația este poziționată și ghidată în funcție de finalitatea (rezultatul) pe care o urmărește. Aceste finalități sunt determinate în primul rând de contextul socio-istoric în care se desfășoară acțiunile educaționale, mai degrabă decât de propriile dorințe ale elevilor sau ale celor care organizează, declanșează și conduc acțiunile educaționale.

Finalităţile educaţieireprezintă orientările valorice ale activităţii de formare-dezvoltare a personalităţii definite la nivel de sistem (educaţie / invăţământ) şi de proces (de învăţământ). Aceste orientări valorice sunt incluse în documente de politică a educaţiei elaborate la diferite niveluri ale deciziei: legea invăţământului, statutul cadrelor didactice, programele şcolare etc.

Finalităţile educaţiei reprezintă dimensiunea subiectivă a activităţii de educaţie care transpune în practică – prin intermediul unor decizii de filozofie şi de politică a educaţiei, pe de o parte, şi de politică şcolară, pe de altă parte – dimensiunea obiectivă a activităţii de educaţie, definită la nivelul funcţiilor generale ale educaţiei. În acelaşi timp, trebuie evidenţiat faptul că finalităţile educaţiei ridică problema raportului dintre orientările valorice propuse, la diferite niveluri ale sistemului şi ale procesului de învăţământ, şi resursele pedagogice necesare. Modul de rezolvare a acestui raport demonstrează calitatea actului de politică a educaţiei, exercitat în cadrul unui sistem de învăţământ pe termen lung, mediu şi scurt.

Din perspectiva acţională educaţia are un caracter finalist. Ea este produsul acţiunii oamenilor şi în consecinţă poate fi explicată şi abordată prin prisma intenţiilor urmărite şi rezultatelor obţinute. În alţi termeni, acţiunea educaţională este un ”fapt uman”, instituit şi organizat în vederea dobândirii unor finalităţi. Pe de altă parte, ea presupune anticiparea pe plan teoretic şi mintal a rezultatelor pe care le are în vedere, iar pe de altă parte întreaga ei desfăşurare este dirijată din interior de această proiecţie ideală, conştientizata şi transpusă în practică de către agent. Finalitatea se înscrie astfel ca o dimensiune definitorie a educaţiei prin care se delimitează tranşant de ansamblul influenţelor pe care le generează diferite medii educaţionale în care individul se află în ipostaza sa de membru al societăţii.

Sensul finalist desemnează astfel faptul că în orice moment educaţia este orientată şi dirijată în funcţie de finalităţile pe care le urmăreşte. La rândul lor, aceste finalităţi nu sunt simple dorinţe sau intenţii ale agentului acţiunii educaţionale, ele sunt generate de contextul social în care respectiva acţiune se desfăşoară, de potenţialităţile interne ale receptorului acţiunii, toate fiind conştientizate de către cel care declanşează şi conduce acţiunea.

Finalităţile educaţionale circumscriu modelul de personalitate pe care educaţia urmează să-l formeze. Ele se diferenţiază şi integrează într-un tot unitar, în funcţie de cerinţele sociale şi cunoaşterea mecanismelor psihologice ale învăţării umane.

Aceste finalităţi îmbracă forma idealului educaţional scopurilor şi obiectivelor educaţionale. Ele se constituie într-un sistem cu o funcţionalitate internă, călăuzind întreaga organizare şi desfăşurare a acţiunii educaţionale.

În esenţă, acţiunea este definită ca ”realizare a unui scop de către un agent într-o situţie”.[[1]](#footnote-1) Desprindem astfel ideea că educaţia este un ”produs” al omului, un rezultat al anticipării sale, o creaţie a sa.

Finalităţile acţiunii educaţionale sunt sistematizate în trei categorii principale: idealul educaţional, scopurile şi obiectivele educaţionale. Ele se constituie într-un sistem cu o funcţionalitate internă, conferindu-i astfel acţiunii educaţionale un sens şi imprimându-i un caracter conştient şi organizat.

Finalitatea este caracteristica esenţială a aducaţiei, exprimând sensul său teleologic [[2]](#footnote-2); în acest context ea reflectă tendinţele, intenţionalitatea şi proiecţiile privind rezultatele educaţiei, care se exprimă prin idealul educativ şi obiectivele educaţiei.

Din punctul meu de vedere, caracterul finalist al acțiunii educaționale este dictat de clasa politică sau de actuala guvernare a statului în care se realizează actul învățării.   
Un caz concret pe care îl pot oferi este chiar în țara noastră, deoarece eu sunt cel mai obișnuit cu acest sistem, având în vedere ca am studiat etapele gimnaziale si liceale în această țară.

Totul stă în felul următor, profesorul primește o programă pe care trebuie să o urmeze(De ce?) deoarece la finalul anilor de studiu elevul va fi evaluat din această programă. Ceea ce mizează această evaluare este modul în care elevul a reușit să se pregătească la întrebările pe care le va primi. NU urmărește cât, cum și ce a înțeles mai exact, totul fiind un mod mecanic de învățare , nu un lucru sau un fapt în care sa fie pus elevul la prima vedere. În urma acestei evaluări , elevul iese în societate cu un bagaj mic de cunoștințe , urmând ca acesta să aleagă o preferință într-o anumită materie.

Acesta fiind doar un topic legat de învățare și înțelegere, putem urmării si idealurile educaționale pe care le-a avut societatea în Evul mediu, acestea fiind: 1.idealul clerical, care reprezenta însușirea celor șapte arte liberale(intelectual); 2.idealul cavaleresc, care reprezenta însușirea celor șapte virtuți cavalerești(fizic).

Grecia antică a cunoscut aceste idealuri educaționale și finalitățile acestora. În Atena copii primeau o educație armonioasă, învățau să citească, să scrie, sa cânte la un instrument și să facă calcule matematice, pe când în Sparta, educația era bazată pe armată. Copii Spartani erau crescuți de mici ca războinici. Pentru început, aceștia trebuiau să treacă prin mai multe etape eliminatorii, trebuiau să fie sănătoși și să reziste la multe greutăți.

Caracterul finalist al acestor educații este acela că în Atena, copii ajung să devină persoane intelectuale pentru societatea respectivă, contribuind la teoremele și demonstrațiile din acea vreme(aceste Teoreme fiind folosite și de noi în zilele noastre, dând dovadă de o enormă importanță), iar în Sparta , copii ajung să devină adevărați războinici și luptători, cucerind și luptând pentru scopuri bine definite. Și în zilele noastre Grecia este recunoscută pentru metodele de luptă pe care le folosesc.

Balint Leonard | Gr. 211 | Facultatea de Matematică și Informatică | Informatică – Română | Anul I

Bibliografie:

<https://ro.scribd.com/doc/22702914/Caracterul-Finalist-Al-Educatiei>

<https://www.studocu.com/ro/document/universitatea-din-bucuresti/metodologia-cercetarii-stiintifice/finalitatile-educatiei/6079713>

1. [↑](#footnote-ref-1)
2. [↑](#footnote-ref-2)